บาทเปิด 35.68/70 บาทต่อดอลล่าร์ ทรงตัว
เงินบาทเปิดตลาด 35.68/70 บาทต่อดอลล่าร์  แนวโน้มทรงตัวในกรอบ 35.65-35.75 หลังตลาดสหรัฐฯหยุดทำการ
29 ต.ค. 2565

เงินบาทเปิดตลาด 35.68/70 บาทต่อดอลล่าร์  แนวโน้มทรงตัวในกรอบ 35.65-35.75 หลังตลาดสหรัฐฯหยุดทำการ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.68/70 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 35.67 บาท/ดอลลาร์
โดยทิศทางของค่าเงินบาทตลอดทั้งวันนี้คาดว่าจะยังทรงตัว ไม่เคลื่อนไหวมากนัก เนื่องจากวันนี้ไม่ค่อยมีปัจจัยสำคัญที่มีผลต่อเงินบาทมากนัก ประกอบกับเป็นช่วงที่ตลาดทางฝั่งสหรัฐฯ ทั้งตลาดหุ้น ตลาดเงิน ตลาดทองคำ ตลาดน้ำมัน ยังหยุดทำการเนื่องในเทศกาลขอบคุณพระเจ้า
"วันนี้บาทคงทรงๆ นิ่งๆ ปัจจัยหลักๆ ยังไม่มีอะไร เพราะยังตรงกับช่วงที่ตลาดฝั่งสหรัฐฯ หยุดทำการในวันขอบคุณพระเจ้า" นักบริหารเงิน ระบุ 
นักบริหารเงิน คาดว่า วันนี้เงินบาทจะเคลื่อนไหวในกรอบ 35.65-35.75 บาท/ดอลลาร์